Kommer oor ongelisensieerde polisievoertuie in Mpumalanga | Maroela Media
Die polisie sê egter die lisensies is hernieu, maar dat hulle wag vir die skyfies om uitgereik te word. (Foto ter illustrasie)
Polisiebeamptes in Mpumalanga het dit die afgelope ruk begin oorweeg om glad nie meer êrens heen te ry nie uit vrees dat hulle self aanspreeklik gehou gaan word omdat die staatsvoertuie se lisensies verval het.
Maroela Media verneem die lisensies van talle polisievoertuie in die provinsie het lankal reeds verval, maar is volgens polisiebeamptes oënskynlik nie betyds hernieu nie. Minstens een speurder is glo reeds beboet omdat hy met 'n ongelisensieerde voertuig gery het.
Daar is glo reeds 'n beperkte getal voertuie in die provinsie beskikbaar; sommige is na bewering in 'n gehawende toestand en polisielede is hande in die hare omdat die gesukkel met die lisensies nou oënskynlik ook hulle probleem word.
Sommige beamptes het dit glo selfs begin oorweeg om nie weer met 'n staatsvoertuig te ry voordat die voertuie behoorlik gelisensieer is nie.
"Die klagtes val op dowe ore. Dit is al telkens op vergaderings met die bevelvoerders geopper," het 'n ingeligte bron gesê.
Brig. Leonard Hlathi, polisiewoordvoerder in Mpumalanga, sê egter die lisensies ís hernieu.
Volgens Hlathi word daar gewag op lisensieskywe wat deur die verskillende munisipaliteite in die provinsie uitgereik moet word.
"Op die stelsel wys dit die voertuie is gelisensieer, maar daar is 'n vertraging met die uitreiking van die lisensieskywe.
"Ons kan nie ophou om die voertuie te gebruik nie en ons begaan geen oortreding nie. Die voertuie is geregistreer en polisiebeamptes moet dit gebruik, anders kan ons nie die gemeenskap dien nie," sê hy.
Volgens Hlathi het die probleem nie by die polisie gelê nie omdat dié reeds die nodige betalings gedoen het.
"Ons maak staat op 'n ander departement vir die uitreik van die lisensieskywe."
Ja Hlathi jy is 'n tipiese leier in die polisie met jou verskooning van jy wag vir die skywe van munsipaliteiteite. Jy sien duidelik jy as polisieman ( as ek jou dit regverdig kan noem mmfffph) behoort te weet dat as die gewone burger dit nie op die windskerm het sal ons n boete ommiddelik kry met 'n " I don't want to hear stories" van die verkeersman ( as ek hulle dit kan noem – mmffppph). Julle gloriefied car guards is 'n wet aan julle eie. Ridiculous answer!!!!
Brig. Leonard Hlathi, polisiewoordvoerder in Mpumalanga, sê egter die lisensies ís "hernieu."??
"ons begaan geen oortreding nie". Regtig? Laat 'n privaat voertuig eienaar daai een probeer trek op 'n poot! The untouchables…
Ons maak staat op ' n ander departement , nes julle staatmaak op privaat sekuriteit om jul werk te doen .pateties !
Ja mnr die wetstoepasser, ek as verbruiker bly 48 km van Nelspruit af waar ons lisensies hernu en het al verskeie kere sonder die lisensie terug gekom agv een die volgende redes, ons maak vandag vroeg toe want more is 'n vakansie dag, ons het nie papier, ons is van lyn af. En ja ek is eenkeer beboet omdat die lisensie nie vertoon op die skerm. Daarem R1000 afgekry van die boete van R1300, ek voel nog steeds dat die staat ons in die steek laat en ons moet die prys betaal, twee keer.